หุ้นสหรัฐฯปิดบวก
ตลาดหุ้นสหรัฐฯพุ่งจากรายงานผลประกอบการบ.ยักษ์ ขณะที่ราคาน้ำมันปิดผสมผสานท่ามกลางการซื้อขายที่เบาบาง
17 ต.ค. 2555

ตลาดหุ้นสหรัฐฯพุ่งจากรายงานผลประกอบการบ.ยักษ์ ขณะที่ราคาน้ำมันปิดผสมผสานท่ามกลางการซื้อขายที่เบาบาง ตลาดหุ้นสหรัฐฯวานนี้(16ต.ค ) ปิดบวกแข็งแกร่งที่สุดในรอบเดือนนี้ จากรายงานผลประกอบการอันสดใสของบริษัทต่างๆทั้งโกลด์แมน แซคส์ และจอห์นสัน แอนด์ จอห์นสัน       ดัชนีหุ้นดาวโจนส์ เพิ่มขึ้น 125.94 จุด (0.94 เปอร์เซ็นต์) ปิดที่ 13,550.17 จุด แนสแดค เพิ่มขึ้น 36.99 จุด (1.21 เปอร์เซ็นต์) ปิดที่ 3,101.17 จุด เอสแอนด์พี เพิ่มขึ้น 14.79 จุด (1.03 เปอร์เซ็นต์) ปิดที่ 1,454.92 จุด
ขณะที่ราคาน้ำมันปิดผสมผสานท่ามกลางการซื้อขายที่เบาบางสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 24 เซนต์ ปิดที่ 92.09 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 73 เซนต์ ปิดที่ 115.07 ดอลลาร์ต่อบาร์เรล